Giuseppe Antonio Ferretto

Giuseppe Antonio Ferretto (1899–1973) var en av den katolske kirkes kardinaler, og tilknyttet den romerske kurie. Han var Storpønitentiar 1967–1973 (fratrådte dette vervet 16 dager før sin død). Han ble kreert til kardinal i 1961 av pave Johannes XXIII.  Han deltok ved konklavet 1963 som valgte pave Paul VI, og var også med under Annet Vatikankonsil 1962–1965.

Liv og virke
Bakgrunn
Giuseppe Antonio Ferretto ble født i Roma til Tommaso og Adele (née Stazi) Ferretto. Han studerte ved Det pavelige romerske seminar, Lateranuniversitetet (hvor han oppnådde sine doktorgrader i teologi og kirke- og sivilrett), og Det pavelige institutt for kristen arkeologi i Roma. 
Prest
Giuseppe Antonio Ferretto ble ordinert til prestedømmet den 24. februar 1923, og avsluttet studiene i 1926. Han underviste deretter ved Lateranuniversitetet og Urbanianatil 1958. Han arbeidet ved Vikariatet Roma fra 1929 til 1939. Før han ble kannik i Peterskirken den 1. mai 1953, ble han utnevnt til stedfortreder (7. juni 1943) og senere assessor (27. juni 1950) i Den hellige konsistorialkongregasjon.

Han var også en kjent arkeolog.[1][2]
Titulærerkebiskop
Den 14. desember 1958 ble Ferretto utnevnt til titulærerkebiskop av Serdica av pave Johannes XXIII. Han ble bispeviet i Peterskirken den påfølgende 27. desember av pave Johannes, med biskopene Girolamo Bortignon O.F.M.Cap. og Gioacchino Muccin som medkonsekratorer. Ferretto ble utnevnt til sekretær for kordinalkollegiet den 20. januar 1959.
Kardinal
Han ble elevert til kardinalprest i Santa Croce in Gerusalemme av pave Johannes i konsistoriet frn 16. januar 1961. Det hadde vært spekulasjoner om at han hadde vært en av kardinalene som ble utnevnt i pectore 28. mars 1960, men hans rangering i kardinalkollegiet reflekterte ikke en slik utnevnelse.

Ferretto ble utnevnt til kardinalbiskop av Sabina e Poggio Mirteto den 26. mars 1961. Pave Johannes hadde nylig endret måten kardinaler ble hevet til rang som kardinalbiskop. Tidligere hadde den overordnede kardinaldiakonen og den overordnede kardinalpresten rett til å velge tittelen kardinalbiskop når en av setene tildelt en kardinalbiskop ble ledig. Pave Johannes gjorde utnevnelsen til pavens privilegium. Mens den eldre metode hadde sørget for at bare seniorgeistlige i høy alder hadde tittelen kardinalbiskop, var pave Johannes' første utnevnelse under den nye regelen Ferretto, som da nettopp hadde fylt 62 år.[6] Han var kardinal i bare to måneder og var det lavest rangerte medlemmet av kardinalpresteordenen.

Han deltok i Det andre Vatikankonsil fra 1962 til 1965. Han deltok i det pavelige konklave i 1963, hvor han også ble antatt å ha vært en kandidat vurdert til valg til pave. 

Han ble utnevnt til Storpønitentiar den 7. april 1967. 

Pave Paul VI utnevnte ham til deltaker i den første biskopssynoden etter Vatikanetkonsilet i 1967. Den 1. mars 1973 trakk han seg som Storpønitentiar.

Ferretto døde 17. mars 1973 i Roma, 74 år gammel. Han hadde lidd av en hjertesykdom. Han er gravlagt i kirken Immacolata e S. Benedetto Giuseppe Labre a via Taranto.
 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1777
 Kardinal Pietro Francesco Galleffi (1770-1837) *1819
 Kardinal Filippo de Angelis (1792-1877) *1826
 Kardinal Amilcare Malagola (1840-1895) *1876
 Kardinal Giovanni Tacci Porcelli (1840-1895) *1876
Pave Johannes XXIII (1881-1963) *1924
Kardinal Giuseppe Antonio Ferretto (1899-1973) *1958www.catholic-hierarchy.org ferretto, lest 1. desember 2021

 Referanser 

 Eksterne lenker 
 Biografi på The Cardinals of the Holy Roman Church

Kategori:Italienske katolske biskoper
Kategori:Italienske katolske biskoper i den romerske kurie
Kategori:Italienske kardinaler
Kategori:Deltakere på Andre Vatikankonsil
Kategori:Personer fra Roma
Kategori:Linjen Rebiba